# திருத்தந்தையர்களின் பட்டியல்

## கால ஒழுங்குப்படியான திருத்தந்தையர்களின் பட்டியல்

### 16 - 20ஆம் நூற்றாண்டுகள்

#### 20ஆம் நூற்றாண்டு

| 257/1 | 4 ஆகஸ்ட் 1903
– 20 ஆகஸ்ட் 1914
<small></small> | **புனித பத்தாம் பயஸ்** <small>(பத்திநாதர்)</small>
<small>Papa **PIUS** Decimus</small> | ஜியுசேப்பே மெல்க்கியோரெ சார்த்தோ | <small>ரியேஸே, லொம்பார்தி-வெனேசியா, (முன்னாள்) ஆஸ்திரியா</small> | <small>68 / 79</small> | <small>இவர் திரு இசையை ஊக்குவித்தார். கத்தோலிக்க வழிபாட்டில் பல சீர்திருத்தங்களைக் கொணர்ந்தார். குறிப்பாக, நற்கருணை பக்தியை வளர்த்தார். கடைசியாக புனிதர் பட்டம் பெற்ற திருத்தந்தை இவரே.</small> |
| --- | --- | --- | --- | --- | --- | --- |
| 258/2 | 3 செப்டம்பர் 1914
– 22 ஜனவரி 1922
<small></small> | **பதினைந்தாம் பெனடிக்ட்** <small>(ஆசீர்வாதப்பர்)</small>
<small>Papa **BENEDICTUS** Quintus Decimus</small> | ஜாக்கொமோ பவுலோ ஜொவான்னி பத்திஸ்தா தெல்லா கியேசா | <small>ஜேனொவா, சார்தீனிய அரசு</small> | <small>59 / 67</small> | <small>முதலாம் உலகப் போரின் போது நாடுகளிடையே அமைதி கொணர அரும்பாடு பட்டார். "அமைதியின் இறைவாக்கினர்" என்று இவரை இன்றைய திருத்தந்தை பதினாறாம் பெனடிக்ட் போற்றியுள்ளார்.</small> |
| 259/3 | 6 பெப்ரவரி 1922
– 10 பெப்ரவரி 1939
<small></small> | **பதினொன்றாம் பயஸ்** <small>(பத்திநாதர்)</small>
<small>Papa **PIUS** Undecimus</small> | அக்கில்லே அம்ப்ரோஜியோ தமியானோ ராத்தி | <small>தேசியோ,லொம்பார்தி-வெனேசியா, (முன்னாள்) ஆஸ்திரியா</small> | <small>64 / 81</small> | <small>சூன் 7, 1929இல் இத்தாலி அரசும் திருத்தந்தையும் உடன்படிக்கை செய்துகொண்டனர். இத்தாலி நாடு வத்திக்கான் நாட்டைத் தன்னுரிமை கொண்ட நாடாக ஏற்றது. திருத்தந்தை நாடுகளைக் கைப்பற்றியதற்கு ஈடாக இத்தாலி வத்திக்கானுக்குப் பொருளுதவி செய்ய முன்வந்தது. இந்த உடன்படிக்கை வத்திக்கானுக்குச் சொந்தமான இலாத்தரன் அரண்மனையில் கையெழுத்தானதால் இலாத்தரன் உடன்படிக்கை என்று அழைக்கப்படுகிறது. இவ்வாறு கத்தோலிக்க திருச்சபையின் தலைவராகச் செயல்பட்ட திருத்தந்தை தம் நாடுகளை இழந்துவிட்டபோதிலும் உலக அரங்கில் இன்று ஆன்மிகத் தலைவராக விளங்க வழிபிறந்தது.</small> |
| 260/4 | 2 மார்ச் 1939
– 9 அக்டோபர் 1958
<small></small> | **வணக்கத்துக்குரிய பன்னிரண்டாம் பயஸ்** <small>(பத்திநாதர்)</small>
<small>Papa **PIUS** Duodecimus</small> | எவுஜேனியோ மரியா ஜொசேப்பே ஜொவான்னி பச்சேல்லி | <small>உரோமை, இத்தாலியா</small> | <small>63 / 82</small> | <small>இவர் இரண்டாம் உலகப் போரின் போது அமைதிக் குரல் எழுப்பினார். நாசி ஆட்சியில் கொடுமைகளுக்கு ஆளான பல யூதர்களுக்கு வத்திக்கானில் தஞ்சம் அளித்தார். ஆயினும் யூதர்களைக் காப்பாற்ற இவர் மேலதிகம் செய்யவில்லை என்று சில யூத குழுக்கள் குறைகூறுகின்றன. இயேசுவின் அன்னை மரியா இவ்வுலக வாழ்வுக்குப்பின் உடலோடும் ஆன்மாவோடும் விண்ணகத்திற்கு எடுத்துக்கொள்ளப்பட்டார் என்னும் உண்மையை இவர் விசுவாச சத்தியமாக நவம்பர் 1, 1950இல் பிரகடனம் செய்தார். </small> |
| 261/5 | 28 அக்டோபர் 1958
– 3 ஜூன் 1963
<small></small> | முத்திப்பேறு பெற்ற இருபத்திமூன்றாம் யோவான்''' <small>(அருளப்பர்)</small>
<small>Papa **IOANNES** Vicesimus Tertius</small> | ஆஞ்செலோ ஜியுசேப்பே ரோன்கால்லி | <small>பெர்கமோ, இத்தாலியா<small> | <small>76 / 81</small> | <small>தம் எழுபத்து ஆறாம் வயதில் திருத்தந்தையாகத் தேர்ந்தெடுக்கப்பட்ட இவர் அக்டோபர் 8, 1962இல் இரண்டாம் வத்திக்கான் பொதுச்சங்கத்தைக் கூட்டினார். சங்கம் நடந்துகொண்டிருந்த போதே புற்றுநோய் காரணமாக உயிர்துறந்தார். ஐக்கிய அமெரிக்க நாடுகளின் தலைமையில் மேலை நாடுகளும் சோவியத் யூனியன் தலைமையில் கிழக்கு ஐரோப்பிய நாடுகளும் பனிப்போரில் ஈடுபட்டிருந்த நாட்களில் இவர் உலக அமைதிக்காக உழைத்தார். அமெரிக்க அதிபர் ஜான் கென்னடியையும் சோவியத் தலைவர்களையும் சந்தித்துப் பேசினார். உலக அமைதியை வலியுறுத்தி "அவனியில் அமைதி" என்னும் சுற்றுமடலைத் தாம் இறப்பதற்கும் சில மாதங்களுக்கு முன் வெளியிட்டார். 2000, செப்டம்பர் 3ஆம் நாள் திருத்தந்தை இரண்டாம் யோவான் பவுல் இவருக்கு முத்திப்பேறு பெற்ற பட்டம் அளித்தார்.</small> |
| 262/6 | 21 ஜூன் 1963
– 6 ஆகஸ்ட் 1978
<small></small> | இறை ஊழியர் ஆறாம் பவுல்''' <small>(சின்னப்பர்)</small>
<small>Papa **PAULUS** Sextus</small> | ஜொவான்னி பத்திஸ்தா என்ரிக்கோ அந்தோனியோ மரியா மொந்தீனி | <small>கொன்சேசியோ, ப்ரேஷியா, இத்தாலியா</small> | <small>65 / 80</small> | <small>இருபத்திமூன்றாம் யோவான் தொடங்கிவைத்த இரண்டாம் வத்திக்கான் சங்கத்தை நன்முறையில் நடத்தி இவர் டிசம்பர் 8, 1965இல் அதை நிறைவுக்குக் கொணர்ந்தார். சங்கத்தின் முடிவுகளைச் செயல்படுத்தினார். வெளிநாட்டுப் பயணங்களை மேற்கொண்டு உலகின் பல நாடுகளில் அமைதியின் தூதுவராகச் சென்றார். 1964இல் எருசலேம் சென்றார். அதே ஆண்டு இந்தியா சென்றார். 1965இல் ஐக்கிய நாடுகள் அவையில் உரையாற்றி, "போர் வேண்டாம்!" என்று முழக்கமிட்டார். கருத்தடை மாத்திரைகளைப் பயன்படுத்தி குழந்தைப் பேற்றைத் தவிர்ப்பது முறையாகாது என்றும், இயற்கைமுறை மட்டுமே ஏற்புடையது என்றும் அவர் 1968இல் வழங்கிய போதனை சர்ச்சைக்கு உள்ளானது. சமூக நீதி பற்றி அவர் எழுதிய சுற்றுமடல்கள் பெரும் வரவேற்பைப் பெற்றன.</small> |
| 263/7 | 26 ஆகஸ்ட் 1978
– 28 செப்டம்பர் 1978
<small></small> | **இறை ஊழியர் முதலாம் யோவான் பவுல்** <small>(அருளப்பர் சின்னப்பர்; அருள் சின்னப்பர்)</small>
<small>Papa **IOANNES PAULUS** Primus</small> | அல்பீனோ லூச்சியானி | <small>ஃபோர்னோ தி கனாலே, வேனெத்தோ, இத்தாலியா</small> | <small>65 / 65</small> | <small>தமக்கு முன் பணியாற்றிய இரு திருத்தந்தையரின் பெயர்களையும் இணைத்து இவர் தம் பெயராகக் கொண்டார். 33 நாட்களே பணிபுரிந்தாலும் இவர் தம் எளிமையான போக்கினால் மக்களின் மதிப்பையும் அன்பையும் பெற்றார்.</small> |
| 264/8 | 16 அக்டோபர் 1978
– 2 ஏப்ரல் 2005
<small></small> | **முத்திப்பேறு பெற்ற இரண்டாம் யோவான் பவுல்** <small>(அருளப்பர் சின்னப்பர்; அருள் சின்னப்பர்)</small>
<small>Papa **IOANNES PAULUS** Secundus</small> | கரோல் யோசெஃப் வொய்த்தீவா | <small>வாதோவிச், போலந்து</small> | <small>58 / 84</small> | <small>ஒன்பதாம் பயஸ் என்னும் திருத்தந்தைக்குப் பிறகு நீண்ட காலம் திருத்தந்தையாகப் பணிபுரிந்தவர் இவரே. போலந்து நாட்டிலிருந்து வந்த முதல் திருத்தந்தை இவர். இவருக்கு முன் இத்தாலியர் அல்லாத ஒருவர் திருத்தந்தையாகப் பணியேற்றது 455 ஆண்டுகளுக்கு முன் ஆகும். இவர் பலருக்குப் புனிதர் பட்டம் கொடுத்து, அவர்களது வாழ்க்கையை மக்களுக்கு முன்மாதிரியாக அளித்தார். உலகின் ஏறக்குறைய எல்லா நாடுகளுக்கும் பயணம் சென்று மக்களுக்கு அமைதி, நீதி ஆகியவை பற்றி அறிவுரையும் கருத்துரையும் வழங்கினார். இரண்டாம் வத்திக்கான் சங்கத்தின் சீர்திருத்தங்களைத் தொடர்ந்து செயல்படுத்தினார். 2011, மே மாதம் முதல் நாளன்று திருத்தந்தை பதினாறாம் பெனடிக்ட் இவருக்கு முத்திப்பேறு பெற்ற பட்டம் அளித்தார்.</small> |